திருமிட்டக்கோடு கல்வெட்டு

திருமிட்டக்கோடு கல்வெட்டு (கி.பி. 1028) என்பது 11 ஆம் நூற்றாண்டின் தொடக்கத்தில் பொறிக்கப்பட்ட சோழர் கால கல்வெட்டு ஆகும்  திருமிட்டக்கோடு கோவிலின் கதவுச் சட்டத்தின் ஒற்றை கருங்கல் கட்டையின் மேற்புறத்தில் வட்டெழுத்து எழுத்துகளில் (சில கிரந்த எழுத்துக்கள் கலந்து) பழைய மலையாள மொழிக் கல்வெட்டு பொறிக்கப்பட்டுள்ளது.  இந்தக் கல்வெட்டு, கேரளாவில் காணப்படும் அரிய சோழர் கால கல்வெட்டுகளில் ஒன்றாகும். 

 சேரமான் பெருமாள் வம்சத்தைச் சேர்ந்த கோடா ரவியின் 8 ஆம் ஆட்சியாண்டின் தேதியிடப்பட்ட கல்வெட்டு (கி.பி. 11 ஆம் நூற்றாண்டு), சோழப் பேரரசர்  முதலாம் இராசேந்திர சோழனின் (ஆட்சியாண்டு 1012-1044 கி.பி) ஆட்சியுடன் தொடர்புடையது. 
 பேரரசர் முதலாம் இராஜேந்திர சோழனின் அரச கட்டளைகளை நிறைவேற்றி வந்த தொண்டைநாட்டின் மேலூர் கோட்டம் காவனூரைச் சேர்ந்த சேக்கிழான் சக்திஜெயன் என்ற "சோழ முத்தரையன்" திருமிட்டக்கோடு கோவிலுக்கு நாற்பது "பழங்காசு"களுக்குச் சமமான தங்கத்தைப் பரிசாக அளித்ததை இக்கல்வெட்டு பதிவு செய்கிறது. 
 கோவிலின் பழைய மலையாளப் பெயரை "திருவிட்ருவக்கோடு" என்று பதிவு குறிப்பிடுகிறது. இது "மூழிக்குளம் ஒப்பந்தம்" என்றும் குறிப்பிடப்பட்டுள்ளது.

மேற்கோள்கள் 

சோழர்
கேரள வரலாற்று கல்வெட்டுகள்
வட்டெழுத்துக் கல்வெட்டுகள்